**АКТИВНОСТИ
Делегација у Парламентарној скупштини Савета Европе
XIII сазив (1. август 2022 – 6. фебруар 2024)**

* У Стразбуру се од 22. до 26. јануара 2024. године одржало Зимско заседање Парламентарне скупштине Савета Европе у чијем раду су учествовали чланови сталне делегације Народне скупштине у ПС СЕ: Биљана Пантић Пиља, шеф делегације, Дубравка Филиповски, Елвира Ковач, Дуња Симоновић Братић и Татјана Пашић.
* Марина Рагуш, заменик председника Одбора за спољне послове, Елвира Ковач, председник Одбора за европске интеграције и Дуња Симоновић Братић, члан Одбора за спољне послове и Одбора за европске интеграције, учествовале су на Конференцији о међупарламентарном дијалогу за даље промовисање европских интеграција Западног Балкана, 20. октобра 2023. године, у Скопљу. Конференцију су организовали Одсек за међупарламентарну сарадњу и подршку пројектима ПС СЕ, Комитет за политичка питања и демократију ПС СЕ и Собрање.
* У Стразбуру се од 9. до 13. октобра 2023. године одржало Јесење заседање Парламентарне скупштине Савета Европе, у чијем раду су учествовали чланови сталне делегације Народне скупштине Биљана Пантић Пиља, шеф делегације, Елвира Ковач, Дубравка Филиповски, Дуња Симоновић Братић, Стефан Јовановић и Татјана Пашић.
* Председник Народне скупштине, представници посланичких група и чланови Одбора за уставна питања и законодавство састали су се, у одвојеним састанцима, 2. октобар 2023. године са известиоцем Мониторинг комитета Парламентарне скупштине Савета Европе Акселом Шефером.
* Потпредседница Народне скупштине Елвира Ковач учествовала је на Конференцији председника Парламената у Даблину, 28. и 29. септембра 2023. године, у организацији Парламентарне скупштине Савета Европе и домаћина Парламента Ирске.
* Стална делегација Народне скупштине у Парламентарној скупштини Савета Европе учествовала је у раду јунског заседања ПС СЕ, у Стразбуру од 19. до 23. јуна. 2023. године. Делегацију су чинили чланови: Дубравка Филиповски, Елвира Ковач и Дуња Симоновић Братић, као и заменици чланова: Јелена Милошевић и Славица Радовановић.
* Шеф сталне делегације Народне скупштине у Парламентарној скупштини Савета Европе Биљана Пантић Пиља и члан делегације Дубравка Филиповски учествовале су на састанку Комитета за правна питања и људска права ПС СЕ, који је одржан 22. и 23. маја 2023. године у Ларнаки.
* У Стразбуру је од 24. до 28. априла 2023. године одржано пролећно заседање Парламентарне скупштине Савета Европе, у чијем раду су учествовали чланови сталне делегације Народне скупштине при Парламентарној скупштини: Биљана Пантић Пиља, шеф делегације, Елвира Ковач, Дубравка Филиповски, Дуња Симоновић Братић и Стефан Јовановић.
* Шеф сталне делегације Народне скупштине у Парламентарној скупштини Савета Европе Биљана Пантић Пиља и потпредседница Парламентарне скупштине Савета Европе Елвира Ковач учествовале на састанцима Бироа и Сталног комитета Парламентарне скупштине, 2. и 3. марта 2023. године у Хагу, Краљевина Холандија.
* У Стразбуру се, од 23. до 27. јануара 2023. године, одржало зимско заседање Парламентарне скупштине Савета Европе. У раду заседања учествовали су Биљана Пантић Пиља, Елвира Ковач, Дубравка Филиповски, Дуња Симоновић Братић, Стефан Јовановић, Александар Марковић и Јелена Милошевић.
* У Стразбуру се од 10. до 14. октобра 2022. године одржало Јесење заседање Парламентарне скупштине Савета Европе. У раду Парламентарне скупштине учествовали су Биљана Пантић Пиља, шеф делегације, Елвира Ковач, Татјана Пашић, Војислав Михаиловић, Стефан Јовановић и Дуња Симоновић Братић.